CELEX: 32005R0869
Language: lt
Date: 2005-06-08 00:00:00
Title: 2005 m. birželio 8 d. Komisijos reglamentas (EB) Nr. 869/2005, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl ivermektino ir karprofeno Tekstas svarbus EEE

9.6.2005   
            
            
               LT
            
            
               Europos Sąjungos oficialusis leidinys
            
            
               L 145/19
            
         KOMISIJOS REGLAMENTAS (EB) Nr. 869/2005
   2005 m. birželio 8 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl ivermektino ir karprofeno
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 ir 3 straipsnius,
   atsižvelgdama į Veterinarinių vaistų komiteto suformuluotas Europos vaistų įvertinimo agentūros nuomones,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas maistui skirtiems gyvūnams skiriamuose veterinariniuose vaistuose, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Ivermektinas buvo įtrauktas į Reglamento (EEB) Nr. 2377/90 I priedą galvijų, kiaulių, avių bei arklinių šeimos gyvūnų kepenims ir riebalams ir elnių, įskaitant laukinius elnius, kepenims, riebalams, raumenims ir inkstams. Šį įrašą reikėtų pakeisti ir į jį įtraukti visas maistui skirtų žinduolių rūšis, išskyrus gyvūnus, kurių pienas skirtas žmonėms vartoti.
            
         
               (3)
            
            
               Karprofenas buvo įtrauktas į Reglamento (EEB) Nr. 2377/90 I priedą kaip nustatomasis likutis galvijų ir arklinių šeimos gyvūnų, išskyrus galvijus, kurių pienas skirtas žmonėms vartoti, raumenims, riebalams, kepenims ir inkstams. Šį nustatomąjį likutį reikėtų pakeisti bendru karprofeno ir karprofeno gliukoronido junginio kiekiu. Karprofeną reikėtų įtraukti į šio reglamento II priedą tik galvijų pienui.
            
         
               (4)
            
            
               Reikėtų atitinkamai iš dalies pakeisti Reglamentą (EEB) Nr. 2377/90.
            
         
               (5)
            
            
               Iki šio reglamento taikymo pradžios turėtų būti numatytas atitinkamas laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių pagal šį reglamentą gali prireikti leidimams prekiauti, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (6)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir II priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. rugpjūčio 8 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. birželio 8 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 712/2005 (OL L 120, 2005 5 12, p. 3).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   PRIEDAS
   A.   Į Reglamento (EEB) Nr. 2377/90 I priedą įtraukiama (-os) ši (-ios) medžiaga (-os)
   2.   Antiparazitinės medžiagos
   2.3.   Medžiagos, veikiančios endoparazitus ir ektoparazitus
   2.3.1.   Avermektinai
   
      
                  Farmakologiškai aktyvi (-ios) medžiaga (-os)
               
               
                  Nustatomasis likutis
               
               
                  Gyvūnų rūšys
               
               
                  DLK
               
               
                  Tiriamieji audiniai
               
            
                  „Ivermektinas
               
               
                  22,23-Dihidro-avermektinas B1a
               
               
                  Visos maistui skirtos žinduolių rūšys (1)
                  
               
               
                  100 μg/kg
               
               
                  Riebalai
               
            
                  100 μg/kg
               
               
                  Kepenys
               
            
                  30 μg/kg
               
               
                  Inkstai
               
            
   4.   Priešuždegiminės medžiagos
   4.1.   Nesteroidinės priešuždegiminės medžiagos
   4.1.1.   Arilpropioninės rūgšties darinys
   
      
                  Farmakologiškai aktyvi (-ios) medžiaga (-os)
               
               
                  Nustatomasis likutis
               
               
                  Gyvūnų rūšys
               
               
                  DLK
               
               
                  Tiriamieji audiniai
               
            
                  „Karprofenas
               
               
                  Bendras karprofeno ir karprofeno gliukoronido junginio kiekis
               
               
                  Galvijai, arklinių šeimos gyvūnai
               
               
                  500 μg/kg
               
               
                  Raumenys
               
            
                  1 000 μg/kg
               
               
                  Riebalai
               
            
                  1 000 μg/kg
               
               
                  Kepenys
               
            
                  1 000 μg/kg
               
               
                  Inkstai“
               
            
   B.   Į Reglamento (EEB) Nr. 2377/90 II priedą įtraukiama (-os) ši (-ios) medžiaga (-os)
   8.   Priešuždegiminės medžiagos
   
      
                  Farmakologiškai aktyvi (-ios) medžiaga (-os)
               
               
                  Gyvūnų rūšys
               
            
                  „Karprofenas
               
               
                  Galvijai (2)
                  
               
            
   
      (1)  Nevartotinas gyvūnams, kurių pienas skirtas žmonėms vartoti.“
   
      (2)  Tik galvijų pienui.“